**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1.Ընթացիկ իրավիճակը և իրավական ակտի ընդունման անհրաժեշտությունը**

ՀՀ բարձրագույն դատական խորհրդը 2021 թվականի սեպտեմբերի 13-ին, հիմք ընդունելով «Հայաստանի Հանրապետության դատական օրենսգիրք» սահմանադրական օրենքի 95-րդ հոդվածի 9-րդ մասը, կայացրել է թիվ ԲԴԽ-73-Ո-172 որոշումը, ըստ որի՝ 2021 թվականի սեպտեմբերի 10-ին և 11-ին Բարձրագույն դատական խորհրդում կայացած հարցազրույցների արդյունքների ամփոփման նպատակով 2021 թվականի սեպտեմբերի 13-ին իրականացված արդյունքների հիման վրա կազմվել և հաստատվել է դատավորների թեկնածուների հավակնորդների (այսուհետ՝ Ունկնդիր) ցուցակը՝ քրեական մասնագիտացման բաժնով՝ թվով 12 ունկնդիր: Նշված որոշման հիմքում «Հայաստանի Հանրապետության դատական օրենսգիրք» սահմանադրական օրենքի 95-րդ հոդվածի 6-րդ մասն է, որի համաձայն՝  եթե մինչև օրենքով նախատեսված հերթական համալրման անհրաժեշտության մասին հայտարարություն տալը դատավորների թեկնածուների ցուցակի համապատասխան մասնագիտացման բաժնում առկա անձանց քանակը պակաս է այդ կամ դրան հաջորդող տարվա համար համապատասխան մասնագիտացմամբ դատավորների թափուր տեղերի կանխատեսված քանակից կամ հավասար է այդ քանակին, ապա Բարձրագույն դատական խորհուրդը կարող է որոշում ընդունել դատավորների թեկնածուների ցուցակի համապա­տաս­խան մասնագիտացմամբ բաժնի արտահերթ համալրման անհրաժեշտության մասին:

Վերը շարադրվածի համատեքստում 2021 թվականի սեպտեմբերի 10-ին Ակադեմիայի Կառավարման խորհրդի թիվ ԿԽ-005/21 որոշմամբ հաստատվել է Քրեական մասնագիտացմամբ դատավորների թեկնածուների հավակնորդների ցուցակում ընդգրկված անձանց մասնագիտական պատրաստման ուսուցման ծրագիրը: Ըստ դրա, նշված 12 Ունկնդիրների ուսումնառության տևողությունը սահմանվել է 7 ամիս (2021 թվականի սեպտեմբերի 16-ից՝ 2022 թվականի ապրիլի 16-ը):

2021 թվականի մայիսի 17-ից Ակադեմիայում ուսումնառություն են սկսել անցնել ՀՀ բարձրագուն դատական խորհրդի 10.03.2021թ. թիվ ԲԴԽ-12-Ո-14 որոշմամբ հաստատված դատավորների թեկնածուների հավակնորդների ցուցակում ընդգրկված անձինք՝ թվով 5 ունկնդիր: Նշված ունկնդիրների ուսումնառությունը նախատեսվել է 7 ամիս:

Միևնույն ժամանակ, ՀՀ դատախազությունը, հիմք ընդունելով «Դատախազության մասին» օրենքի 38-րդ հոդվածի 1-ին մասը՝ հայտարարել է դատախազների թեկնածությունների ցուցակի համալրման նպատակով անցկացվող արտահերթ բաց մրցույթ։ Արդյունքում, ՀՀ գլխավոր դատախազի՝ 2021 թվականի հոկտեմբերի 29-ի թիվ 385-Ա հրամանով դատախազի թեկնածությունների ցուցակում ընդգրկվել են թվով 23 ունկնդիր, որոնց ուսումնառությունը, «Դատախազության մասին» օրենքի 38-րդ հոդվածի 9-րդ մասի համաձայն, իրականացվում է «Արդարադատության ակադեմիա պետական ոչ առևտրային կազմակերպությունում (այսուհետ՝ Ակադեմիա)։

Վերը շարադրվածի համատեքստում 2021 թվականի հոկտեմբերի 09-ին Ակադեմիայի Կառավարման խորհրդի թիվ ԿԽ-007/21 որոշմամբ հաստատվել է դատախազների թեկնածությունների ցուցակում ընդգրկված անձանց մասնագիտական պատրաստման ուսուցման ծրագիրը: Ըստ դրա, նշված 23 Ունկնդիրների ուսումնառության տևողությունը սահմանվել է 7 ամիս (2021 թվականի նոյեմբերի 01-ից՝ 2022 թվականի մայիսի 31-ը):

«Արդարադատության ակադեմիայի մասին» ՀՀ օրենքի 14-րդ հոդվածի 2-րդ մասի համաձայն՝ դատավորների թեկնածուների հավակնորդների ցուցակում ընդգրկված անձինք, Ակադեմիայում մասնագիտական պատրաստման ընթացքում, ստանում են ընդհանուր իրավասության դատարանի նիստերի քարտուղարի վարձատրությանը համապատասխան կրթաթոշակ 111 115 (հարյուր ստասնմեկ հազար հարյուր տասնհինգ) դրամ: Ելնելով վերոգրյալից, մինչև տարեվերջ կրթաթոշակների վճարման նպատակով անհրաժեշտ է 10,100.6 հազ. դրամ ( 10,222.6-122.0 /չօգտագործված գումար/):

|  |  |  |  |  |  |
| --- | --- | --- | --- | --- | --- |
|   | 2021-ին ուսումնառության ժամկետներ | Ամիս-ներ | շահառուների թվաքանակը | կրթաթոշակի ամսական գումար | Գումար |
| Դատավորի թեկնածուների ցուցակի հավակնորդներ 2021 թ խումբ | 17/10/21-17/11/20 | 2 | 5 | 111,115 | 1,111,150 |
| Դատավորի թեկնածուների ցուցակի հավակնորդներ 2021-2022թթ լրացուցիչ խումբ | 17/10/21-17/12/21 | 3 | 12 | 111,115 | 4,000,140 |
| Դատախազի թեկնածությունների լրացուցիչ խումբ 2021-2022թթ լրացուցիչ խումբ | 01/11/2021-31/12/2021 | 2 | 23 | 111,115 | 5,111,290 |
| Ընդամենը 2021 թվականին անհրաժեշտ կրթաթոշակի գումար |  |  |  |  | 10,222,580 |

«Քրեակատարողական բժշկության կենտրոն» ՊՈԱԿ-ի դեղամիջոցների և բժշկական պարագաների բաշխիչ կենտրոնին, ինչպես նաև «Դատապարտյալների հիվանդանոց» ստորաբաժանման դեղատանը և կլինիկական ախտորոշիչ լաբորատորիային անհրաժեշտ են դեղորայքի պահպանման համար նախատեսված, +2 ից +150C ջերմային ռեժիմի ապահովման հնարավորությամբ սառնարաններ՝ թվով 4 հատ, դեղամիջոցները և լաբորատոր նյութերը սահմանված կարգով պահելու համար: 2 հատ 400 լիտր, 1 հատ՝ 280 լիտր և 1 հատ՝ 250 լիտր տարողությամբ սառնարանների ձեռքբերման նպատակով նախատեսվում է 2,200. 0 հազ. դրամ: Միևնույն ժամանակ, դեղատնային գործունեություն ծավալելու համար անհրաժեշտ է լիցենզավորման չափանիշներին համապատասխան դեղամիջոցների և բժշկական պարագաների բաշխիչ կենտրոնի առկայություն: «Քրեակատարողական բժշկության կենտրոն» ՊՈԱԿ-ի գործունեության վայրի փոփոխությամբ պայմանավորված, Կոմիտաս 54Բ հասցեում դեղամիջոցների և բժշկական պարագաների բաշխիչ կենտրոնի համար հատկաված 84 քմ տարածքի հիմնանորոգման անհրաժեշտություն է առաջացել: Բաշխիչ կենտրոնի նախագծանախահաշվային աշխատանքների համար նախատեսվում է 800.0 հազ, դրամ: Այժմ, նշված ապրանքների և ծառայությունների ձեռքբերման նպատակով «Քրեակատարողական բժշկության կենտրոն» ՊՈԱԿ-ի կողմից կազմակերպվել է գնման գործընթաց Գնումների մասին ՀՀ օրենքի 15-րդ հոդվածի 6-րդ մասի համաձայն:

«Սնանկության գործերով կառավարչական ծառայությունների ձեռքբերում» միջոցառման շրջանակներում անվճարունակության գործերով կառավարիչներին իրենց մատուցած ծառայությունների դիմաց օրենսդրությամբ ( *«*Սնանկության մասին» ՀՀ օրենքի 30 հոդվածի 8-րդ մասի պահանջներին համապատասխան) նախատեսված փոխհատուցումների նպատակով 2021 թվականին նախատեսվել է 34,000.0 հազ. դրամ՝ 500 սնանկության գործի համար: Տարվա ընթացքում նախարարությունը տնտեսված գումարներից միջոցառմանն է ուղղել 3,212.0 հազ. դրամ և 37,212.0 հազ. դրամն արդեն իսկ վճարվել է 919 գործի գծով փոխհատուցման համար: 17.11.2021թ. դրությամբ գումարն ամբողջությամբ սպառվել է, սակայն 01.12.2021թ․ դրությամբ նախարարությունում անվճարունակության գործերով կառավարիչներից արդեն ստացվել են դիմումներ՝ 65 սնանկության գործի դիմաց փոխհատուցում ստանալու համար, որի նպատակով մինչև տարեվերջ անհրաժեշտ է լրացուցիչ 4,000.0 հազ, դրամ։ ։

Վերոնշյալ խնդիրների լուծմամբ է պայմանավորված ներկայացվող իրավական ակտի ընդունման անհրաժեշտությունը։

**2.Առաջարկվող կարգավորման բնույթը**

 1120. ծրագրի «11004. Դեղորայքով ապահովում կալանավայրում պահվող ազատազրկվածներին» միջոցառման գծով պահանջվող դեղորայքը և առողղջապահական նյութերը ձեռք են բերվել նախատեսվածից ցածր գներով, ինչի արդյունքում տնտեսված գումարը նախագծով առաջարկվում է ուղղել վերոնշյալ խնդիրների լուծմանը: Մասնավորապես, առաջարկվում է 1120. ծրագրի «11004. Դեղորայքով ապահովում կալանավայրում պահվող ազատազրկվածներին» միջոցառումից նվազեցնել 17,100.6 հազ. դրամով, համապատասխանաբար ավելացնելով 1120 ծրագրի «32001. Քրեակատարողական բժշկության կենտրոնի կարողությունների զարգացում և տեխնիկական հագեցվածության ապահովում» միջոցառումը՝ 2,200.0 դրամով, «32002. Քրեակատարողական բժշկության կենտրոնի շենքային պայմանների ապահովում» միջոցառումը՝ 800․0 դրամով, 1093 ծրագրի «11002. Սնանկության գործերով կառավարչական ծառայությունների ձեռքբերում» միջոցառումը՝ 4,000.0 հազ. դրամով և 1149 ծրագրի «12001. Մասնագիտական վերապատրաստում անցնող ունկնդիրներին կրթաթոշակի տրամադրում» միջոցառումը՝ 10,100.6 հազ. դրամով: Ընդ որում, նվազեցման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտություն չի առաջանա։

**3.Ակնկալվող արդյունքը**

Նախագծի ընդունման արդյունքում կապահովվի մասնագիտական վերապատրաստում անցնող ունկնդիրներին կրթաթոշակի, *«*Սնանկության մասին» ՀՀ օրենքով սնանկության կառավարիչներին նախատեսված փոխհատուցման տրամադրումը: Միևնույն ժամանակ, «Քրեակատարողական բժշկության կենտրոն» ՊՈԱԿ-ում կստեղծվեն անրաժեշտ պայմաններ դեղորայքի պայպանման համար:

**4.Նախագիծը մշակող պատասխանատու մարմինը**

Որոշման նախագիծը մշակվել է Հայաստանի Հանրապետության արդարադատության նախարարության կողմից:

**5. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

ՀՀ կառավարության սույն որոշման նախագծի ընդունումը ՀՀ 2021 թվականի պետական բյուջեի եկամուտների և ծախսերի փոփոխության չի հանգեցնի:

**6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։

**7. Ռազմավարական փաստաթղթերի հետ նախագծի կապի մասին**

Նախագիծն առնչվում է Հայաստանի Հանրապետության կառավարության 2021-2026թթ. Ծրագրի «5. Իրավունք և արդարադատություն» բաժնի «5.3 Դատաիրավական բարեփոխումներ» ենթաբաժնի «Մասնագիտացված դատարանների և դատավորների ենթամասնագիտացումների շարունակական զարգացում» կետին: Ապահովում է *«*Սնանկության մասին» ՀՀ օրենքի 30 հոդվածի 8-րդ մասի պահանջների կատարումը։